# Robert Richardson

Robert Richardson (Hyannis, 27 d'agost de 1955) és un director de fotografia estatunidenc, col·laborador habitual de Quentin Tarantino, Oliver Stone i Martin Scorsese. Va obtenir tres premis Oscar pel seu treball a JFK (1992), de Stone; L'aviador (2004), de Scorsese; i Hugo (2011), també de Scorsese.

## Biografia

Richardson va néixer a Hyannis, Massachusetts. Es va graduar a l'Escola de Disseny de Rhode Island en Cinema, animació i vídeo. El 1984, va treballar com a operador de càmera i segon fotògraf en pel·lícules com Repo Man, Making the grade i Malson a Elm Street, de Wes Craven. També va exercir com a director de fotografia a documentals i docudrames de televisió com ara Disney Channel, BBC i PBS, on va realitzar The Front Line a El Salvador. Aquest darrer treball va despertar l'interès d'Oliver Stone i el va contractar per a rodar Salvador (1986). El debut de Stone com a director va ser també el debut de Richarson com a director de fotografia. El mateix any, van filmar Platoon, guanyadora de l'Oscar a la millor pel·lícula i nominada a l'Oscar a la millor fotografia. L'any 1987, Richardson va tornar a reunir-se amb Stone a Wall Street. L'any 1989, va obtenir la seva segona nominació a l'Oscar millor fotografia amb Born on the Fourth of July.
L'any 1991, va guanyar el primer dels seus Premis de l'Acadèmia per Millor Fotografia a JFK de Stone. L'any 1992, va treballar com a director de fotografia de Rob Reiner a Alguns homes bons. Amb Casino (1995), va començar la seva relació de treball amb Martin Scorsese, amb qui va filmar, entre d'altres, L'aviador i Hugo, amb les quals va obtenir el seu segon i tercer Oscar. El seu treball amb Quentin Tarantino, amb qui va filmar Kill Bill i Maleïts malparits és molt reconegut. Va ser nominat a l'Oscar a la Millor Fotografia pel seu treball a Django desencadenat, també de Tarantino.
L'any 2013 va treballar a la pel·lícual de zombies World War Z, però va demanar no aparèixer als crèdits finals, en favor del cineasta Ben Seresin.
Està divorciat i té tres fills: Kanchan, Maya i BB.

## Filmografia com a fotògraf

* The Batman (2021)
* Once Upon a Time in Hollywood (2019)
* A Private War (2018)
* Adrift (pel·lícula del 2018) (2018)
* The Hateful Eight (2015)
* Django desencadenat (2012)
* Hugo (2011)
* George Harrison: Living in the Material World (2011)
* Menja, resa, estima (2010)
* Shutter Island (2010)
* Maleïts malparits (2009)
* Standard Operating Procedure (2008)
* Shine a Light (2008)
* El bon pastor (2006)
* L'aviador (2004)
* Kill Bill: Vol. 2 (2004)
* Kill Bill: Vol. 1 (2003)
* Les quatre plomes (2002)
* Powder Keg (2001)
* Bringing Out the Dead (1999)
* Snow Falling on Cedars (1999)
* The Horse Whisperer (1998)
* La cortina de fum (1997)
* Fast, Cheap & Out of Control (1997)
* O Turn (1997)
* Nixon (1995)
* Casino (1995)
* Nascuts per matar (1994)
* Heaven & Earth (1993)
* Alguns homes bons (1992)
* JFK (1991)
* City of Hope (1991)
* Born on the Fourth of July (1989)
* Talk Radio (1988)
* Eight Men Out (1988)
* Wall Street (1987)
* Dubtis (1987)
* Platoon (1986)
* Salvador (1986)
* An Outpost of Progress (1982)

## Premis
### Premis Oscar

| Any | Categoria | Pel·lícula | Resultat |
| 2015 | Millor Fotografia | The Hateful Eight | Nominat |
| 2012 | Millor Fotografia | Django desencadenat | Nominat |
| 2011 | Millor Fotografia | Hugo | Guanyador |
| 2010 | Millor Fotografia | Maleïts malparits | Nominat |
| 2005 | Millor Fotografia | L'aviador | Guanyador |
| 2000 | Millor Fotografia | Snow Falling on Cedars | Nominat |
| 1992 | Millor Fotografia | JFK | Guanyador |
| 1990 | Millor Fotografia | Born on the Fourth of July | Nominat |
| 1987 | Millor Fotografia | Platoon | Nominat |

## Referències

* ↑ «Robert Richardson». The New York Times, 2014. Arxivat de l'original el 23 març 2014.
* ↑ Pavlus, John «High Life». American Cinematographer, 1-2005.
* ↑ «Watch: Robert Richardson Explains Why He Took His Name Off 'World War Z' And More In 58-Minute Cinematographer Talk», 03-02-2016. Arxivat de l'original el 6 de setembre 2016.